section_heading: Povijest
paragraph_text: 1993. godine u zemlji je osnovana profesionalna liga J.League a klub je odbacio ime korporacije koja ga je osnovala te ga promijenio u Kashima Antlers. Mnogi vodeći klubovi iz poluprofesionalne lige nisu pristupili J.League zbog nepripremljenosti na profesionalizaciju, tako da je Kashima Antlers imala mogućnost ulaska u novoosnovanu ligu. Također, od deset izvornih klubova koji su osnovali novo prvenstvo, Kashima i Shimizu S-Pulse su bili jedini niželigaški klubovi koji su ušli u ligu.